TMC ने ग्राम पंचायत की 18,606 सीटें जीतीं; भाजपा को 4,482; ओवैसी की पार्टी को 3 सीटें
West Bengal Panchayat Election 2023 Result (Vote Counting) Update - Follow West Bengal Panchayat Election Live Updates On Dainik Bhaskar. पश्चिम बंगाल में पंचायत चुनाव के लिए वोटों की गिनती सुबह 8 बजे से जारी है। शुरुआती रुझानों में ममता बनर्जी की पार्टी TMC बढ़त बनाए हुए है। अभी बैलेट पेपर की गणना चल रही है।
पश्चिम बंगाल में ग्राम पंचायत, पंचायत समिति और जिला परिषद  चुनाव के लिए 11 जुलाई को काउंटिंग हुई।
वोटों की गिनती सुबह 8 बजे शुरू हुई। शाम साढ़े सात बजे तक ग्राम पंचायत की 27,985 सीटों पर रिजल्ट आ गया।
टीएमसी ने ग्राम पंचायत की 18,606 सीटें जीत लीं। वहीं, 8,180 सीटों पर आगे चल है।
उधर, भाजपा ने 4,482 सीटों पर जीत हासिल की और 2,419 सीटों पर आगे चल है। कांग्रेस ने 1,073 सीटें जीत लीं और 693 सीटों पर आगे है।
CPI(M) ने ग्राम पंचायत की 1,424 सीटों पर जीत हासिल की। वहीं, लेफ्ट फ्रंट ने 1,502 सीटें जीतीं।
बंगाल पंचायत में ओवैसी की पार्टी की भी एंट्री हो गई। AIMIM ने बंगाल ग्राम पंचायत की 3 सीटें जीतीं। मालदा में पार्टी 2 और मुर्शिदाबाद में 6 सीटों पर दूसरे स्थान पर रही।
पंचायत समिति में टीएमसी ने 118 सीटों पर जीत दर्ज की और 782 सीटों पर आगे रही। वहीं, भाजपा 79 और कांग्रेस 8 सीटों पर बढ़त बनाए हुए थी।
जिला परिषद में भी टीएमसी ने 18 सीटें जीतीं और 64 सीटों पर बढ़त बनाए थी। हालांकि, जिला परिषद की सीटों में अभी बीजेपी का खाता भी नहीं खुला है।
बंगाल में 8 जुलाई को कई बूथों पर हिंसा और बूथ कैप्चरिंग की घटनाओं के बीच 80.71% मतदान हुआ था। 8 जून को चुनाव का शेड्यूल सामने आने के बाद से चुनावी हिंसा में 10 जुलाई तक 36 लोग मारे जा चुके हैं।
बूथ कैप्चरिंग की शिकायतों के बाद चुनाव आयोग ने सोमवार (10 जुलाई) को 19 जिलों के 697 बूथों पर दोबारा वोटिंग करवाई। वोटिंग 69.85% हुई और हिंसा की कोई बड़ी घटना नहीं हुई।
टीएमसी प्रवक्ता कुणाल घोष ने कहा- नतीजों से पता चलता है कि राज्य सरकार में लोगों का विश्वास है। जनता ने भाजपा और कांग्रेस की लोगों को बांटने वाली राजनीति को खारिज किया है। इससे बताता है कि जनता ने 2024 के लिए क्या सोचा है।
अभिषेक बनर्जी ने कहा कि विपक्ष ने नो वोट फॉर ममता अभियान शुरू किया था, जो उल्टा पड़ गया। यह विपक्ष को संदेश है कि 2024 में बंगाल की हवा किस ओर बहेगी।
बंगाल गनर्वर बोले- हिंसा फैलाने वाले अपने जन्म को कोसेंगे
बंगाल गवर्नर सीवी आनंद बोस ने मंगलवार को हिंसा पर एक्शन लेने की बात कही। उन्होंने कहा, 'जिन्होंने बंगाल में सड़कों पर हिंसा फैलाई, वो अपने पैदा होने के दिन को कोसेंगे। सारी मशीनरी गुंडों और कानून तोड़ने वालों पर एक्शन लेने में लगा दी जाएगी। हम बंगाल को नए पीढ़ी के लिए सुरक्षित जगह बनाएंगे '
कहां कौन आगे...
1. ग्राम पंचायत: सीटें- 63229 
2. पंचायत समिति: सीटें- 9730
3. जिला परिषद: सीटें- 928
अपडेट्स...
वोट काउंटिंग के दौरान हंगामे की तस्वीरें...
भाजपा नेताओं ने TMC पर लगाया काउंटिंग एजेंट्स से मारपीट करने का आरोप 
हुगली से भाजपा सांसद लॉकेट चटर्जी ने कहा कि धनियाखली विधानसभा में सुबह से हमारे भाजपा के काउंटिंग एजेंट काउंटिंग सेंटर में मौजूद थे लेकिन जब तृणमूल के लोगों को पता चला कि बैलेट बॉक्स खुलने पर भाजपा को ज्यादा वोट मिल रहे हैं तो सारे एजेंट्स को बाहर कर दिया गया। बाहरी लोगों ने काउंटिंग सेंटर में घुसकर महिलाओं और कार्यकर्ताओं के साथ मारपीट की। इस विधानसभा में फिर मतदान होने चाहिए। ​​
बंगाल भाजपा अध्यक्ष शुभेंदु अधिकारी ने कहा कि टीएमसी के गुंडे चुनाव जीतने की आखिरी कोशिश के तहत मतगणना एजेंटों और उम्मीदवारों के काम में बाधा डाल रहे हैं। विपक्षी दलों के कार्यकर्ताओं को काउंटिंग सेंटर्स में घुसने नहीं दिया जा रहा है। काउंटिंग एजेंटों को डराने के लिए बम फेंके जा रहे हैं। उन्हें बेरहमी से पीटा जा रहा है, यहां तक कि उन्हें अगवा भी किया जा रहा है।
खबर आगे पढ़ने से पहले इस पोल में भाग लेकर अपनी राय जरूर दें...
काउंटिंग शुरू होने से पहले सेंटर्स पर तैयारियों की तस्वीरें...
9,013 सीटों पर उम्मीदवारों को निर्विरोध चुना गया
8 जुलाई को पश्चिम बंगाल की 73,887 ग्राम पंचायत सीटों में से 64,874 पर मतदान हुआ। बाकी 9,013 सीटों पर उम्मीदवारों को निर्विरोध चुन लिया गया था। निर्विरोध चुने जाने वाले उम्मीदवारों में सबसे ज्यादा 8,874 तृणमूल कांग्रेस से हैं।
राज्य में सेंट्रल फोर्सेस की तैनाती के बाद भी अलग-अलग इलाकों से हिंसा की खबरें आई थीं। कई इलाकों से बूथ लूटने, बैलेट पेपर फाड़ने, बैलेट पेपर में आग लगाने की घटनाएं देखी गईं। कूच बिहार के माथभंगा-1 ब्लॉक के हजराहाट गांव में एक युवक बैलेट बॉक्स लेकर भाग गया था। पूरी खबर यहां पढ़ें...
8 जुलाई को मतदान के दौरान हिंसा की तस्वीरें 
